**Thor Furulund** (født 12. juni 1943 i Oslo, død 16. januar 2016) var en norsk maler mest kjent for sine malerier av druer, noe hans bestefar også malte.

Han var oppvokst i Haxthausens gate (Oslo) og gikk på Uranienborg skole og Vestheim høyere skole. Maling lærte han av bestefaren som «snakket drømmende om Rembrandt og Leonardo, til nød litt om Rubens», men debuten kom ikke før i Unge Kunstneres Samfund 1977 der Haaken Christensen prompte inviterte ham til sitt galleri, der Furulund i tiden frem til Christensens død i 2008 holdt syv separatutstillinger. De to første i 1980 og 1981 handlet om grønne landskap, men han solgte bare tre bilder frem til 1985. Så han gikk over til gråtoner og hadde sin tredje utstilling med bilder inspirert av Odd Nerdrums hud og Yuri Kuper. Så reiste han til New York City der han var bosatt over fem år i Sohos kunstnerkvarter, og var utstilt i *Galleri Bellman*.

I 1992 tegnet han til Jan E. Hansens artikkelserie fra Roma, som ble til bokutgivelsen Drømmen om Roma i november 1992. Noe av det samme skjedde i 1997 da han tegnet til Trond Berg Eriksens bok fra Toscana, samt tegnet omslaget (en fisk) til Berg Eriksens turbok *Egne veier*. Noe av dette ble utstilt på Galleri Haaken i 1997, og på Høvikodden i 1998. Hans femte utstilling i Galleri Haaken fant sted i 2000, med blant andre *Rødt stilleben*, *Druebilde 4*, *Utsikt Toscana*, *Den store drueranken* og *Valpolicella*. Bildene var malt i hans atelier i Colbjørnsens gate (Oslo). Han stilte også ut *Elevene* som viste at han hadde «en polemisk rev bak øret».

Den sjette utstilling i Galleri Haaken var i 2003, da han stilte ut 25 lerret basert på bøker han hadde bladd i, samt Botanisk hage (Oslo) og Asker museum. Om selve maleriene mente Furulund: «Dette er ikke realisme. Det er illusjonisme. Å gi inntrykk av drue». Utstillingen *Katalanske landskap* i hans syvende og siste i Galleri Haaken (i september 2006), var inspirert av druer fra blant annet druefestivalen i Vilafranca del Penedès utenfor Barcelona. Spanias største vineksportør. Miguel Torres, hadde innbudt ham til noen ukers besøk på vingården Santa Margarida d'Agullados.

Han var bosatt i Bærum kommunes æresbolig for kunstnere, *Søndre Skotta*, sammen med sin danske kone, Hanne Hansen, som er bokdesigner. Der var de nabo med hytta til Einar Gerhardsen, *Kristi Rolighet*.
I 2000 uttalte han at han hadde levd uten fjernsyn, selv om han ikke hadde noe imot det, og at han brukte det da han bodde i New York City. Favorittlandet til Furulund er Italia, mens favorittbyen er New York City.

Premier
-------

* Akershus fylkes kulturstipend, 1980
* Bærum kommunes kunstnerstipendium 1984 på kroner 30 000
* Kreditkassens jubileumsstipend på kroner 75 000 for å satse på kunstmetropolen New York City
* Ingrid Lindbäck Langaards stipend 1993 og 1996
* Norsk Illustrasjonsfonds reisestipend, 1994 og 1999

Utgivelser
----------

* Jan E. Hansen og Thor Furulund (1992). *Drømmen om Roma*. Aschehoug.  [167 sider]
* Trond Berg Eriksen og Thor Furulund (1997). *Sør for Alpene, nord for Po*. Aschehoug.  [Reisenotat fra tolv italienske byer]. Arthur Holmeslands pris for sakprosa til Trond Berg Eriksen.
* Thor Furulund (utkast). *Spaghettien blomstrer*. Bærum.  Sjekk datoverdier i `|dato=` (hjelp)

Referanser
----------

1. ↑   www.degruyter.com[Hentet fra Wikidata]
2. ↑  «Thor Furulund». Kulturnett.no. [*død lenke*]
3. 1 2 3  Bjørn Brøymer (2.12.2003). «Man må lære seg selv å male». Aftenposten.
4. ↑  Jan E. Hansen (5.7.1985). «En maler som vil la kunsten være i fred». Aftenposten.
5. ↑  Anne Lise Hammer (19.1.1985). «En skjebnesak for Thore Furulund». Amagasinet.
6. ↑  Kitty Havers (31.5.1985). «Grå sjel». VG.
7. ↑  Jan E. Hansen (5.12.1988). «Malere og mordere på Manhattan». Aftenposten.
8. ↑  Jan E. Hansen (24.11.1991). «Hva gjør du nå, Thore Furulund, ingen malerflekk er på skotuppene?». Aftenposten.
9. ↑  (no) «Thor Furulund» i *Store norske leksikon*
10. ↑  «Thor Furulund - Malerier 2000». Galleri Haaken online utstilling.
11. ↑  John Harbo (21.11.2000). «Den store drueillusjonen». Aftenposten.
12. ↑  Harald Flor (11.12.2000). «Druenes herre». Dagbladet.
13. ↑  «Thor Furulund - Malerier 2003». Galleri Haaken online utstilling.
14. ↑  John Harbo (28.11.2003). «Druestudier på Tøyen». Aftenposten.
15. 1 2  Bjørn Brøymer (4.2.2006). «Hjertet banker for spanske druer». Aftenposten.
16. ↑  Bjørn Brøymer (8.9.2006). «Fra vinland». Aftenposten.
17. ↑  Jan E. Hansen (28.7.1986). «Sirener hus forbi». Aftenposten.
18. ↑  Lars-Ludvig Røed (19.8.2000). «Fjernsynet 40 år, et liv uten fjernsyn?». Aftenposten.

Eksterne lenker
---------------

* «Thor Furulund». Galleri Haaken malerside og biografi.
* Filmen "Druemaler Furulund" av Christian Star-Lassen & Jan Christian Mollestad (2007, 23 min) finnes på YouTube

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** KulturNav **·** Discogs
 |